Huaweis nye smartbrille har indbygget holdningssensor

Huawei har i dag sendt en ny generation af smartbrille på butikshylderne – dog kun i Kina. Brillen er baseret på Huaweis eget HarmonyOS og har blandt andet en indbygget ‘holdningssensor’, der kan advare dig, hvis din nakke er overbelastet.

Brillen har desuden kraftfulde 128 mm højttalerenheder og mikrofoner, så de kan bruges til telefonsamtaler og til at kommunikere med Huaweis digitale assistent med navnet Celia. Brillen fås i tre stilvarianter (Boston, Wellington og Aviator) og selve elektronikken sidder i brillestængerne. Det betyder, at selve brillen kan skiftes ud efter humør eller behov. Det kræver ingen værktøj. Brillen kan fås både som solbrille og med styrke.

Betjeningen er også indbygget i brillestængerne, der er trykfølsomme. Man kan skifte mellem musiknumre, besvare og afslutte telefonopkald, håndtere volumen og meget mere, fortælles det på produktsiden.

Brillerne har også en indbygget ‘holdningssensor’, der holder øje med, om du bøjer nakken for ofte. Huawei Eyewear Cervical Spine Health kaldes funktionen, der advarer dig, hvis du belaster nakken for meget.

Huawei fortæller, at batteriet holder til 4,5 timers tale i telefon og seks timers musikafspilning. Standbytiden på brillen er på 16 timer, så den skal oplades hver nat. Det foregår via et magnetisk stik, der monteres på den ene brillestang.

Brillen er i øvrigt IPX4-certificeret, så der er ikke nogen problemer med regn.

Prisen for Huaweis smartbrille starter ved 1.699 kinesiske Yuan, hvilket svarer til omkring 1.760 danske kroner. Se mere til brillen på Huaweis (kinesiske) produktside.

Huaweis nye smartbrille har indbygget holdningssensor